เรื่องร้องเรียน: การไปยื่นเอกสาร ที่สนง.เขตทุ่งครุ ในเรื่องขอรับสิทธิประโยชน์ ผู้สูงอายุเสียชีวิต และ ผู้เสียชีวิตอาศัยอยู่ในชุมชนมากกว่า 10 ปี และมีประธานชุมชุนเซ็นรับรอง ว่าอยู่ในชุมชนนี้จริง และเสียชีวิตจริง โดย ผู้เสียชีวิตป่วยและไปรักษาและเสียที่ รพ. ไอเอ็มเอส แต่ ชื่อผู้เสียชีวิตอยู่ในทะเบียนบ้านญาติ ที่บางขุนเทียน โดยทั้ง 2 เขต โยนความรับผิดชอบ โดยเจ้าหน้าที่ ท่านหนึ่งกล่าวว่าท่าน ผอ.เขตไม่ได้รู้จักคุณ แล้วเขาจะเซ็นอนุมัติให้คุณหรอ  ดิฉันรู้สึกถึงไม่ได้รับความเป็นธรรม และการประสานงานที่ไม่ชัดเจน ประชาชนเดือดร้อน แล้วจะพึ่งใครได้ หากเจ้าหน้าที่รัฐโยนกันไปมา ซึ่งเราก็ยินดีให้ตรวจสอบว่าเราจนจริง เรายื่นเพื่อขอสิทธิสงเคราะห์กรณีเสียชิวิต เงินจำนวน 3,000 มันอาจจะดูน้อยสำหรับคนที่พอมี แต่สำหรับครอบครัวเรา มันสามารถต่อลมหายใจให้พี่ของเราได้.  จึงเรียนมาเพื่อขอความเมตตา
การดำเนินการของเจ้าหน้าที่: - อ้างอิง ประกาศกระทรวงการพัฒนาสังคมและความมั่นคงของมนุษย์ เรื่อง การสนับสนุนการสงเคราะห์ในการจัดการศพผู้สูงอายุตามประเพณี ข้อ 6 การยื่นคำขอเพื่อขอรับการสงเคราะห์ในการจัดการศพตามประเพณี ให้ผู้ที่รับผิดชอบในการจัดการศพตามประเพณีรายนั้นยื่นคำขอในท้องที่ที่ผู้สูงอายุมีชื่ออยู่ในทะเบียนบ้านหรือภูมิลำเนาในขณะถึงแก่ความตาย   ซึ่งกรณีนี้ ผู้สูงอายุมีชื่ออยู่ในทะเบียนบ้านเขตบางขุนเทียนและเสียชีวิตที่โรงพยาบาลแห่งหนึ่งนอกพื้นที่เขตทุ่งครุ เป็นผลให้สำนักงานเขตทุ่งครุไม่สามารถรับลงทะเบียนขอรับการสงเคราะห์ในการจัดการศพตามประเพณีของผู้สูงอายุรายนี้ได้  ทั้งนี้ สำนักงานเขตทุ่งครุ ได้อำนวยความสะดวกโดยการประสานสำนักงานเขตบางขุนเทียน ดำเนินการลงทะเบียนขอรับการสงเคราะห์การจัดการศพตามประเพณีให้ผู้ร้อง เรียบร้อยแล้วในวันเดียวกัน
ความเห็นของผู้แจ้ง: ขอบคุณสำหรับข้อมูล ที่เข้าถึงและชัดเจนมากขึ้น และ ขอบคุณสำหรับรับเรื่องร้องเรียน ให้ประชาชนเห็นว่า รากหญ้าก็ยัง หลงเหลือ ให้มีพื้นที่ในสังคม และยังมีหน่ยวงานดีดีๆ ที่ยังคงหลงเหลือในปัจจุบัน
พื้นที่: แขวงบางมด เขตทุ่งครุ กรุงเทพมหานคร